Smittevernveileder

Bransjestandard for Den norske kirke

Versjon 12.1. Oppdatert 08. desember 2021 kl. 18.00.

[Innledning 2](#_Toc89876603)

[Del I: 3](#_Toc89876604)

[Regler og anbefalinger 3](#_Toc89876605)

[1.1 Nasjonale regler for innendørs arrangementer 3](#_Toc89876606)

[a) Definisjon av arrangement 3](#_Toc89876607)

[b) Utpeke ansvarlig arrangør 3](#_Toc89876608)

[c) Antall deltakere på arrangement 4](#_Toc89876609)

[d) Avstand – minst en meter 4](#_Toc89876610)

[e) Registrering av deltakere 5](#_Toc89876611)

[f) Munnbind 5](#_Toc89876612)

[1.2 Nasjonale anbefalinger 5](#_Toc89876613)

[a) Servering av mat og drikke 5](#_Toc89876614)

[b) Ventilasjon 5](#_Toc89876615)

[c) Hygiene, renhold og bruk av felles utstyr 5](#_Toc89876616)

[d) Fritidsaktiviteter for barn og unge under 20 år 5](#_Toc89876617)

[e) Fritidsaktiviteter for voksne fra 20 år 5](#_Toc89876618)

[f) Utsatte grupper og personer med funksjonsnedsettelser 5](#_Toc89876619)

[1.3 Lokale regler 5](#_Toc89876620)

[1.4 Trafikklysmodellen for barne- og ungdomsarbeidet 6](#_Toc89876621)

[1.5 Kontorarbeidsplasser, møter mv. 6](#_Toc89876622)

[1.6 Ivaretakelse av frivillige og ansatte 6](#_Toc89876623)

[a) Smittevernforsvarlig drift 6](#_Toc89876624)

[b) HMS, renhold og opplæring 6](#_Toc89876625)

[c) Frivillige medarbeidere og frivillige organisasjoner 7](#_Toc89876626)

[Del II: 8](#_Toc89876627)

[Sjekkliste for arrangementer 8](#_Toc89876628)

[Del III: 9](#_Toc89876629)

[Endringslogg 9](#_Toc89876630)

# Innledning

Spredningen av koronaviruset har tiltatt, og antall smittede og innlagte er høyt ifølge helsemyndighetene. Derfor har regjeringen valgt å innføre flere nasjonale tiltak som påvirker kirkelig virksomhet fra 9. desember. Tiltakene gjelder innendørs arrangementer. Det er per nå ingen begrensninger for utendørs arrangementer.

I en tid der ensomhet og usikkerhet er utbredt, er det behov for en synlig og tilgjengelig kirke. Kirkerådet, Bispemøtet, KA og Norges Kirkevergelag oppfordrer menighetene til å gjennomføre aktivitet, og sørge for godt smittevern i tråd med anbefalinger og regler som gjelder nasjonalt, regionalt og lokalt.

Barn og unge skal fortsatt skjermes fra tiltakene, og fritidsaktiviteter for disse kan gå som normalt.

Dette er en forenklet og mer overordnet veileder. Formålet er å gi en oversikt over de gjeldende nasjonale reglene og anbefalingene som påvirker kirkelig virksomhet.

Etter halvannet år med pandemi, er alle godt trent i å gjøre gode vurderinger i tråd med smittevernreglene og tilpasset de arrangementer og aktiviteter som tilbys. Tiltakene som innføres 9.desember, varer i fire uker med en ny vurdering etter to uker. Kommunene kan innføre strengere tiltak enn de nasjonale. Alle må derfor holde seg oppdatert på hvilke regler som gjelder – både nasjonalt, regionalt og lokalt. Kirkerådet og KA kan også veilede i det nasjonale regelverket.

Denne versjonen er utarbeidet av Kirkerådet, Bispemøtet, KA og Norges Kirkevergelag, og i dialog med fagforeninger og hovedverneombudet.

Smittevernveilederen for Den norske kirke vil bli oppdatert dersom det kommer nye nasjonale regler eller anbefalinger.

Oslo, 08. desember 2021

|  |  |  |  |
| --- | --- | --- | --- |
| Ingrid Vad Nilsen | Olav Fykse Tveit | Marit Halvorsen Hougsnæs | Martin Stærk |
| Direktør i Kirkerådet | Preses i Bispemøtet | Adm.dir. i KA | Styreleder i Norges Kirkevergelag |

# Del I:

# Regler og anbefalinger

# Nasjonale regler for innendørs arrangementer

### Definisjon av arrangement

Et arrangement er en sammenkomst på offentlig sted eller i lokaler og utendørs arealer som leies eller lånes ut. Gudstjenester (også barnehage- og skolegudstjenester), seremonier, konserter, teateroppvisninger, seminar, og medlemsmøter er eksempler på arrangementer.

Fritidsaktiviteter som konfirmasjonsundervisning, leirer og aktiviteter for barn og unge vil normalt ikke regnes som arrangement etter covid-19-forskriften. Hvis leiren eller aktiviteten avsluttes med en cup eller en oppvisning med tilskuere (for eksempel foresatte eller andre) vil selve oppvisningen/kampen/cupen mv. anses som et arrangement.

Fritidsaktiviteter som kor- og musikkøvelser for deltakere i alle aldre vil heller ikke regnes som arrangement.

I tvilstilfeller må arrangører selv ta stilling til om en sammenkomst eller tilstelning er å anse som arrangement. Kommuneoverlegen kan gi veiledning om dette.

### Utpeke ansvarlig arrangør

På innendørs arrangementer skal det utpekes en ansvarlig arrangør som politi og helsemyndigheter kan forholde seg til, og som vil være i stand til å ivareta oppgaven. Kirkens ledelse anbefaler at dette er en navngitt person.

De som er til stede, skal informeres om hvem som er arrangør og hvem som kan kontaktes ved spørsmål om smittevern.

Hovedprinsipper for kirkelig virksomhet:

* Prosten i dialog med presten fatter beslutning om gudstjenester/kirkelige handlinger. Presten er normalt ansvarlig arrangør av gudstjenester og kirkelige handlinger. Alle beslutninger må tas i tett samråd med fellesråd/kirkeverge og prost som arbeidsgivere.
* Soknet ved menighetsrådet i dialog med kirkeverge/daglig leder fatter beslutning og er ansvarlig arrangør for soknets øvrige virksomhet. Alle beslutninger må tas i tett samråd med fellesråd/kirkeverge og prost som arbeidsgivere.
* Ved utleie av kirken til konserter og andre arrangementer vil det normalt være leietageren som er ansvarlig arrangør. Dette bør være tydelig avklart og fremgå av leieavtale.
* Når en forening eller en frivillig organisasjon har virksomhet i kirken e.l. vil det normalt være denne foreningen/organisasjonen som er ansvarlig arrangør. For tiltak som skjer i et avtalt samarbeid mellom menigheten og en frivillig organisasjon, bør begge parter ta ansvar for nødvendige smittevernstiltak i tråd med rammer lagt i samarbeidsavtale e.l.

Ved alle kirkelige arrangementer skal det være avklarte ansvarsforhold. Alle beslutninger må tas i tett samråd med fellesråd/kirkeverge og prost som arbeidsgivere. Dette for å sikre god samordning mellom menighetsråd, kirkelig fellesråd/kirkeverge og sokneprest/prost slik at ansvar er plassert for ulike smittevernoppgaver.

### Antall deltakere på arrangement

Det skilles på arrangementer med og uten faste tilviste plasser, og innendørs og utendørs arrangementer. Avstandskravet vil alltid ha forrang. Medvirkende skal ikke telles med i antall deltakere.

|  |  |  |
| --- | --- | --- |
|  | **Innendørs** | **Utendørs** |
| Faste tilviste plasser | 600 deltakere fordelt på tre kohorter á 200 deltakere. | Ingen begrensninger. |
| Uten faste plasser | 50 deltakere. | Ingen begrensninger. |

Merk at private sammenkomster (sammenkomster for familie, venner og bekjente eller sosiale samlinger i tilknytning til arbeid, inkludert tilstelninger etter seremonier) har grense på maks 20 deltakere. Minnesamvær etter begravelse/bisettelse har grense på maks 50 deltakere.

**Fast tilvist plass**

Arrangøren må sikre at det er nok verter tilstede for å ivareta de strenge kravene til «fast, tilvist plass».

Faste tilviste plasser betyr at deltakerne skal sitte på stol, benk eller lignende under hele arrangementet med unntak av nødvendig bevegelse ved f.eks. dåp og nattverdutdeling. Plassene er tilviste når verter viser deltakerne til plasser eller at man har billetter til nummererte plasser.

**Inndeling i kohorter**

På større arrangementer skal inndeling i kohorter gjøre det mulig å ivareta godt smittevern, samt forenkle arbeidet med smittesporing om det i etterkant viser seg at noen på arrangementet får påvist smitte.

Kohortene skal holdes adskilt med to meter, bruke separate inn-/utganger og ikke blandes, heller ikke ved nattverd.

### Avstand – minst en meter

Alle deltakere som ikke bor sammen skal holde minst en meter avstand under hele arrangementet. Dette gjelder også f.eks. i kø til nattverdutdeling. Arrangør må planlegge for at kravet kan overholdes.

For deltakere som sitter i faste, tilviste plasser er det tilstrekkelig med en ledig plass (om lag en meter) mellom deltakere som sitter på samme rad. Deltakere fra samme husstand og tilsvarende nære kan sette seg nærmere hverandre etter ankomst. Dette betyr at alle benker kan benyttes ved faste, tilviste plasser uavhengig av avstanden mellom benkene.

Unntak fra avstandsregelen gjelder blant annet de som er i samme kohort i barnehage eller barneskole og utøvere på kulturarrangement.

Det er heller ikke krav om avstand i forbindelse med utføring av konkrete religiøse handlinger mellom prest og enkeltperson som ved utdeling av nattverd, forbønn med håndspåleggelse, dåp o.l.

### Registrering av deltakere

Arrangør har plikt til å registrere samtlige deltakere med navn og telefon, og deltakerne skal opplyses om dette. Dersom deltakerne er delt inn i kohorter jf. 1.1 c), skal hver kohort registreres for seg. Dersom kommunen ber om det etter et smitteutbrudd, skal arrangør ta ansvar for å varsle deltakere. Ansatte, frivillige og medvirkende bør også registreres.

Registreringslister skal oppbevares sikkert i 14 dager, før de skal makuleres.

Registrering kan f.eks. skje gjennom billettbestilling eller ved ankomst på eget skjema.

### Munnbind

Munnbind bør brukes der det ikke er mulig å holde en meters avstand og ved bevegelse i kirkerommet. F.eks. ved trengsel i inngang/utgang, garderobe og kø til nattverd.

# Nasjonale anbefalinger

### Servering av mat og drikke

Planlegg servering slik at avstand kan overholdes.

Personer involvert i servering av mat og drikke skal praktisere god håndhygiene.

### Ventilasjon

Det anbefales god ventilasjon/lufting i situasjoner der man oppholder seg i samme rom over tid med personer som ikke er hustandsmedlemmer og tilsvarende nære.

### Hygiene, renhold og bruk av felles utstyr

Sørg for tilgjengelig såpe der det er mulig å vaske hender. Håndsprit bør være tilgjengelig ved inngang og før/etter bruk av felles utstyr og situasjoner der man kommer i nær kontakt eller skal servere.

### Fritidsaktiviteter for barn og unge under 20 år

Barn og unge under 20 år kan delta på fritidsaktiviteter som normalt.

### Fritidsaktiviteter for voksne fra 20 år

Ved innendørs fritidsaktiviteter for voksne fra 20 år bør være delt inn i grupper på 20. Disse bør holde en meter avstand så langt som mulig innendørs. Ved høyintensiv trening bør avstanden være to meter.

Det oppfordres til å gjennomføre aktiviteter utendørs hvis mulig.

### Utsatte grupper og personer med funksjonsnedsettelser

Det er særlig viktig å vektlegge inkluderende fellesskap. Personer med nedsatt funksjonsevne og utsatte grupper og eldre kan ha behov for ekstra tilrettelegging og oppfølging.

# Lokale regler

Kommunen kan vedta strengere lokale regler. Gjennom kommunens nettside og i dialog med kommuneoverlegen, kan man få oppdatert informasjon om eventuelle lokale tiltak.

Vær oppmerksom på at regjeringen også kan vedta strengere regionale regler.

# Trafikklysmodellen for barne- og ungdomsarbeidet

Regjeringen har gjeninnført trafikklysmodellen for barnehager og skoler på grønt nivå. Dette innebærer at fritidsaktiviteter for barn og unge under 20 år kan gå som normalt.

Det er ikke fattet nasjonal beslutning om å heve nivået per nå. Dersom det blir behov for det, vil Kirkerådet og KA oppdatere veilederen med en oppdatert utgave av trafikklysmodellen for kirkens barne- og ungdomsarbeid som kjent fra tidligere.

# Kontorarbeidsplasser, møter mv.

1. **Kontorarbeidsplasser**

Regjeringen anbefaler en meter avstand på arbeidsplassen så langt som mulig og økt bruk av hjemmekontor.

Der det ikke er mulig å holde en meter, anbefales bruk av munnbind.

1. **Arbeidsreiser**

Det er ikke innført råd om innenlandsreiser/arbeidsreiser.

1. **Rådsmøter etc.**

Møter som ledd i ordinert arbeid regnes ikke som arrangement. Dette er for eksempel rådsmøter og stabsmøter. Likevel bør de vanlige smittevernreglene med hensyn til avstand, renhold og hygiene følges.

Medlemsmøter, som for eksempel menighetens årsmøte o.l. vil regnes som et arrangement og må følge forskriftens regler på lik linje med andre arrangementer.

# Ivaretakelse av frivillige og ansatte

### Smittevernforsvarlig drift

Smittevernforsvarlig drift innebærer at alle som bidrar i og deltar i kirkelig virksomhet samarbeider godt. Alle ansatte og frivillige som deltar, er forpliktet til å følge rådene i denne veilederen.

### HMS, renhold og opplæring

Kirkelig fellesråd er ansvarlig for å etablere internkontrollrutiner som sikrer at innemiljøet i de kirkelige lokalene fremmer helse, miljø og sikkerhet, og forebygger sykdom. Fellesrådet har derfor ansvar for å sikre forsvarlig renhold av byggene som ivaretar nødvendige smittevernhensyn. Ved bruk av andre lokaler må det være avklart hvem som sørger for forsvarlig renhold på tilsvarende måte. Renhold og forsvarlig smittevern skal være avklart før utleie av kirken kan finne sted eller når foreninger/frivillige organisasjoner disponerer kirkelige lokaler. [Se informasjon på FHIs nettside om renhold.](https://www.fhi.no/nettpub/coronavirus/andre/rengjoring-ved-covid-19/?term=&h=1)

Som arbeidsgiver har kirkelig fellesråd v/kirkeverge ansvar for at arbeidsmiljøet for egne ansatte er fullt ut forsvarlig, jf[. aml. § 4-1](https://lovdata.no/lov/2005-06-17-62/§4-1). Tilsvarende ansvar har prost for prestene. Som største arbeidsgiver har fellesrådet v/kirkevergen også hovedansvar for å samordne HMS-arbeidet. De ansatte har medvirkningsplikt og skal bidra både til å gjennomføre og følge opp virksomhetens HMS-arbeid, jf. [aml. § 2-3.](https://lovdata.no/lov/2005-06-17-62/§2-3)

Ansatte og vikarer skal få opplæring av arbeidsgiver i å gjennomføre nødvendige smitteverntiltak som beskrevet i denne veilederen. Arbeidsgiverne (ved kirkeverge og prost) anbefales å samarbeide om felles opplæringstiltak for ansatte som normalt samarbeider om den kirkelige oppgaveløsningen. Det presiseres at ansvarlig fagperson og/eller prosjektleder for aktivitetene tas med i risikovurdering og planlegging av lokale smitteverntiltak rundt de ulike tiltakene.

Denne veilederen kommer i tillegg til vedtatte HMS-rutiner i den enkelte virksomhet.

### Frivillige medarbeidere og frivillige organisasjoner

Menighetsråd og ansatte må avklare hvordan frivillige medarbeidere skal få nødvendig informasjon og opplæring.

For tiltak i menighetens lokaler som skjer i regi av en frivillig organisasjon e.l., har organisasjonen ansvar for å sikre at tiltakene gjennomføres på en smittevernfaglig forsvarlig måte. For tiltak som skjer i et avtalt samarbeid mellom menigheten og en frivillig organisasjon, må begge parter ta ansvar for nødvendige smittevernstiltak i tråd med rammer lagt i samarbeidsavtale e.l.

# Del II:

# Sjekkliste for arrangementer

|  |  |  |
| --- | --- | --- |
| **Tiltak** | **Ansvarlig** | **Merknad** |
| **Vurdering og avklaringer** |  |  |
| Vurdere om aktiviteten er et arrangement |  |  |
| Avklare ansvarlig arrangør |  |  |
| Gjøre en enkel risikovurdering av tiltaket |  |  |
|  |  |  |
| **Opplæring til ansatte og frivillige** |  |  |
| Sikre at alle ansatte og frivillige som bidrar under arrangementet har fått opplæring i smittevernreglene. |  |  |
| Fordele arbeidsoppgaver knyttet til smittevern (registrering, vise deltakere til faste, tilviste plasser hvis dette benyttes, etc.) |  |  |
|  |  |  |
| **Redusert kontakt mellom personer** |  |  |
| Fastsette antall deltakere og vurdere evt. bruk og håndheving av ordning med faste, tilviste plasser og fordeling i kohorter. |  |  |
| Legge plan for å ivareta nødvendig avstand gjennom hele arrangementet fra start til slutt, også ved inngang/utgang, kø til garderobe og nattverd etc. |  |  |
| Legge plan for registrering av deltakere. |  |  |
| Personer med forkjølelsessymptomer skal ikke delta. |  |  |
| Dersom noen blir syke under arrangementet, skal det avsluttes. |  |  |
|  |  |  |
| **Hygiene og renhold** |  |  |
| Sikre tilgjengelig håndsåpe og håndsprit. |  |  |
| Avklare renholdsrutiner, inkl. hyppighet og metode. |  |  |
| Desinfisere gjenstander som benyttes av flere – f.eks. penner, mikrofoner, pianotangenter etc. |  |  |
| Planlegg servering for å ivareta hygiene og forhindre trengsel. |  |  |
|  |  |  |
| **Informasjon** |  |  |
| Henge opp plakater om smittevern i kirken og registrering. |  |  |
| Minne om avstand og bruk av munnbind ved start, slutt og bevegelse i rommet under arrangementet. |  |  |
|  |  |  |

# Del III:

# Endringslogg

Ved fremtidige endringer i denne veilederen, vil endringene bli oppsummert her.